Diari Oficial de la Generalitat Valenciana


Sumari del DOGV 6323, del 02-08-2010 (2010/8433)

RESOLUCIÓ de 24 de juny de 2010, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de la Comissió Negociadora del Conveni Col·lectiu de Pirotècnia de la Comunitat Valenciana sobre pròrroga del conveni durant l'any 2010 amb les particularitats plasmades en l'annex I i aprovació de les taules salarials per al mateix any (Codi núm. 8000325).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6323

Data del DOGV
:   02-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8433


Data del document
:   24-06-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 24 de juny de 2010, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de la Comissió Negociadora del Conveni Col·lectiu de Pirotècnia de la Comunitat Valenciana sobre pròrroga del conveni durant l'any 2010 amb les particularitats plasmades en l'annex I i aprovació de les taules salarials per al mateix any (Codi núm. 8000325). [2010/8433]  
Vista l'acta de l'acord subscrit el dia 14 de juny de 2010, sobre pròrroga del conveni durant l'any 2010 amb les particularitats plasmades en l'annex I i aprovació de les taules salarials per al mateix any, per la Comissió Negociadora, que està integrada, d'una part, per l'organització empresarial Piroval, i de l'altra, per les organitzacions sindicals FIA-UGT-PV i FITEQA CC OO-PV, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball, Cooperativisme i Economia Social, d'acord amb les competències que té transferides pel Reial Decret 4105/82, de 29 de desembre, acorda:  
Primer  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original de l'acta.  
Segon  
Disposar que siga publicat en el Diari Oficial de la Comunitat Valenciana.  
València, 24 de juny de 2010.- El director general de Treball, Cooperativisme i Economia Social: Román Ceballos Sancho.  
València, 14 de juny de 2010  
Reunits en el dia de hui, en el domicili social de l'associació empresarial Piroval (carrer Convent de Santa Clara, 1, de València), les representacions que es detallen a continuació:  
Representació empresarial  
La part empresarial del sector de pirotècnia: Piroval, representada en este acte pels senyors que a continuació es detallen:  
Reyes Martí Miró  
José Vicente Nebot Peñarroja  
Vicente Caballer Ramírez  
Assessor: Pedro Carceller Roda   
Representació treballadors  
Per part dels treballadors, compareixen els senyors que es diran i els representants dels sindicats FITEQA de CC OO-PV i FIA-UGT i que a continuació s'indiquen:  
FITEQA de CC.OO.PV:  
Andrés Soria Palomares  
Irene Cerezo Albusac  
Assessor: Juan Manuel Losilla Sorribes  
FIA-UGT:  
Sergio Pla Aguilar  
Assessor: Alfredo Sanmartín Beneyto  
Assessor: José María Vila García  
Manifesten  
I. Els compareixents, sotasignats, en data 24 de març de 2010, van iniciar negociacions i es van constituir en Comissió Negociadora del Conveni Col·lectiu del sector de Pirotècnia de la Comunitat Valenciana, i estan legitimats per a la negociació segons el que disposen els articles 87 i 88 de l'Estatut dels Treballadors.  
II. Durant els mesos de març, abril, maig i fins al dia de hui, s'han mantingut les converses i negociacions pertinents tendents a aconseguir per enguany un acord en la negociació col·lectiva, sense que haja hagut cap tipus d'incidències, i s'ha arriba als següents   
ACORDS  
Primer  
Prorrogar per un any més, i per tant per al present any 2010, el text del Conveni Col·lectiu de Pirotècnia de la Comunitat Valenciana (2007-2009) que va ser publicat en el DOCV en data 3.08.2007 i amb les particularitats que es plasmen en l'annex 1 que forma part integrant del present document.  
Segon  
Fixar les condicions retributives per al present any de 2010 que estan plasmades en l'annex 1 mencionat, i confeccionar així mateix les taules salarials provisionals per a enguany, que es reflectixen en l'annex 2 del present document i que en forma part integrant.  
Tercer  
Constituir una Comissió d'estudi que es reunirà en primera sessió a tot tardar el pròxim dia 22 d'octubre de 2010, composta per dos representants de Piroval, quatre representants dels treballadors (dos per cada una de les organitzacions sindicals compareixents), amb la finalitat de redactar un nou text del conveni, que entrarà en vigor a partir del dia 1 de gener del 2011, adequant-lo a tot allò que es veja afectat pel Reglament d'articles pirotècnics i de cartutxeria, norma aprovada pel Reial Decret 563/2010 (BOE de 8.05.2010), posat en relació amb l'article 13 bis del text del Conveni Col·lectiu.   
Quart  
Els compareixents faculten en este acte el lletrat Pedro Carceller Roda, perquè sol·licite el registre, depòsit i publicació del text del Conveni Col·lectiu pactat, davant de la Direcció General de Treball i Seguretat Laboral de la Conselleria d'Economia, Hisenda i Ocupació i tots els tràmits que siguen menester.  
Cinqué  
L'acord de conveni col·lectiu que es firma en el dia de hui es compon de:  
- La present acta que es formalitza com a acta final.  
- L'annex 1 que conté les clàusules normatives i obligacionals.  
- L'annex 2 que conté les taules salarials provisionals de 2010.  
I en prova de conformitat amb tots i cada un dels acords subscrits en la present acta i documents annexos, tots els compareixents firmen la totalitat d'estos en el lloc i dia assenyalats en l'encapçalament del present document.  
Annex I   
A l'acta final subscrita en el dia de hui 14.06.2010, que ve referida en l'acord primer d'esta.  
Acorden les parts que hi intervenen:  
Primer  
La Comissió Negociadora acorda, per unanimitat, la pròrroga per un any més, és a dir, de l'1 de gener al 31 de desembre de 2010, del text del Conveni Col·lectiu de Pirotècnia de la Comunitat Valenciana subscrit el dia 31 de maig de 2007, publicat en el Diari Oficial de la Comunitat Valenciana de data 3.08.2007, i en conseqüència són vàlides tant les clàusules obligacionals com les normatives contingudes en el conveni per a l'any de 2010.  
Segon  
S'acorda adequar les condicions econòmiques per a l'any 2010 conforme al contingut de les actes de reunió quarta de data 13.05.2010 i cinquena de data 27.05.2010, que van realitzar la Comissió Negociadora del Conveni i a este efecte i amb vigència des de l'1 de gener al 31 de desembre de 2010, es fixa el contingut de l'articulat següent (Text del Conveni publicat en el DOCV de 3.08.2007); és a dir:  
Article 9. Retribucions  
Tots els conceptes de naturalesa salarial i extrasalarial fixats en el text del conveni, s'incrementaran per a l'any de 2.010 en un 0,80 per cent.  
L'increment salarial, actualització de salaris i pagament d'endarreriments s'haurà d'efectuar per part de les empreses als seus treballadors al mes següent de la publicació en el DOCV de la present acta.  
Article 10. Revisió salarial   
En el cas que l'Índex de Preus al Consum (IPC), establit per l'INE, registre el 31 de desembre de 2010 un increment superior al 0,80%, s'efectuarà una revisió salarial en l'excés, tan prompte com es constate oficialment la dita circumstància, esta revisió s'efectuarà sobre tots els conceptes econòmics, menys les dietes, i per a portar-la a cap es prendran com a referència les taules així com els altres conceptes retributius utilitzats per a realitzar els augments pactats, i servirà de base per a fixar els salaris de l'any següent. La dita revisió tindrà caràcter retroactiu des de l'1 de gener.   
Articles 12, 14 i 34  
Les quanties econòmiques consignades en estos articles s'acomoden al que disposa l'article 9, i els imports (increment del 0,80%) són els reflectits en l'annex 2.  
Tercer  
Conforme a les previsions contingudes en el paràgraf quart de l'article 4t del text del conveni prorrogat, les parts negociadores es comprometen a iniciar la negociació d'un nou conveni un mes abans de finalitzar la vigència del present conveni prorrogat i escoltada necessàriament la Comissió d'estudi conforme amb el que s'ha acordat en el punt tercer de l'acta final.  
Annex II  
A l'acta final subscrita en el dia de hui 14.06.2010, que ve referida en l'acord segon d'esta.  
Taules salarials provisionals any 20851  
(Increment del 0,80% respecte a les de 2009 i a compte)  
Categoria S. base P. conveni Perillositat  
   
Encarregat 42,36 3,49 10,59  
Capatàs 38,18 3,49 9,55  
Ofic. 1 admtiu. 33,01 3,49 8,25  
Ofic. 2 admtiu. 29,79 3,49 7,45  
Auxiliar admtiu. 28,10 3,49 7,03  
Guarda jurat 28,10 3,49 7,03  
Vigilant 26,39 3,49 6,60  
Oficial 1 33,01 3,49 8,25  
Oficial 2 29,79 3,49 7,45  
Oficial 3 28,10 3,49 7,03  
Ajudant 28,10 3,49 7,03  
Peó 26,39 3,49 6,60  
Aprenent 21,47 3,49 5,37  
Xofer 1 33,01 3,49 8,25  
Xofer 2 29,79 3,49 7,45  
Plusos de disparada any 2010 (provisionals)  
(Increment del 0,80% respecte a les de 2009 i a compte)  
Categoria Festiu Mig Dia laborable Mig dia  
 complet festiu complet laborable  
   
Encarregat 128,14 65,22 64,07 32,04  
Capatàs 116,49 59,29 58,25 29,13  
Oficial 1 108,85 55,40 54,42 27,23  
Oficial 2 90,67 46,17 45,34 22,67  
Oficial 3 79,81 40,61 39,92 19,96  
Ajudant 79,81 40,61 39,92 19,96  
Peó 65,32 33,25 32,66 16,34  
Aprenent 53,19 27,05 26,60 13,31   
Xofer/muntador  
disparades de 1ª 108,85 55,40 54,42 27,23  
Xofer/muntador  
disparades de 2ª 90,67 46,17 45,34 22,67  
Pertocarà el pagament de plus de disparada del xofer muntador de primera quan este xofer dirigisca, sota la seua responsabilitat, munte i/o dispare l'acte.  
Pertocarà el pagament de plus de disparada del xofer muntador de segona en la resta d'activitat de l'acte.  
Estos plusos de disparades, quan es referisquen al dia complet (laboral o festiu) experimentaran un augment del 20% quan la tornada al seu domicili sobrepasse les 2.00 hores de la matinada en condicions normals de disparada i viatge de tornada  
Resta de conceptes salarials i extrasalarials (provisionals)  
(Increment del 0,80% respecte a les de 2009 i a compte)  
Article 12. Plus xofer muntador:  
- Conductor 1ª 15,85  
- Conductor 2ª 10,57  
Article 14. Desplaçaments i dietes  
- 1 Menjada 17,71  
- 2 Menjades 29,68  
- Plus transport per km 0,36  
Article 34. Assegurança col·lectiva  
- Incapacitat permanent absoluta 24.166,13  
- Mort 34.540,66